Huuchsjineesk

Huuchsjineesk (of uk Mandarin) as det amtsspriak faan Sjiina, Taiwan an Singapuur. 845 miljuun minsken snaake det üs mamenspriak, hat as det spriak mä a miast mamenspreegern. An efter ingelsk as huuchsjineesk det öödermiast snaaket spriak üüb a welt. Det spriakwiis faan Peking täält üs standardütjspriak.

Bütj huuchsjineesk jaft at noch muar sjineesk spriaken. Jo wurd miast üs sjineesk spriakwiisen betiakent, auer jo nian aanj skraftspriak haa. Bluas kantoneesk (Yue) hää en aanj skraftspriak.

Sant det Fulksrepubliik Sjiina grünlaanj wurden as uun't juar 1949 woort huuchsjineesk uun aal a skuulen onerracht.

 Tuuner 

Wi san det wen, dat bi en fraag di tuun uunsticht, an bi en ütjsaag di tuun uffäält.

A wurden uun't huuchsjineesk kön sjauer tuuner haa, man jodiar tuuner haa ünlik bedüüdangen.

 Bispal: ma (uun't Pinyin-süsteem) 
 iarst tuun (huuch):
 mā (mam).
 ööder tuun (sticht):
 má (henep).
 traad tuun (liach, fäält an sticht):
 mǎ (hingst).
 sjuard tuun (fäält):
 mà (roose).

An do as diar noch en fiften tuun (ünbetuunet), hi woort miast ei mätääld.

Gramatiik
 Pronoomen: 我 (wǒ) ik, 你 (nǐ) dü, (s.) 他 (tā) hi/hat (s.), 她 (tā) hat (w.), 我們/我们 (wǒmen) wi, 你們/你们 (nǐmen) jam, 他們/他们 (tāmen) jo (m. of s.), 她們/她们 (tāmen) jo (w.).

 Luke uk diar 
 Huuchsjineesk-Ingels, Ingels-Huuchsjineesk Wurdenbuk

Kategorie:Sinotibeetisk spriaken
Kategorie:Schiina